Document ID: 32003D0240

Komisjoni otsus,
24. märts 2003,
millega muudetakse otsust 2000/45/EÜ seoses pesumasinatele ühenduse ökomärgise andmise kriteeriumide kehtivusajaga
(teatavaks tehtud numbri K(2003) 218 all)
(EMPs kohaldatav tekst)
(2003/240/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artikli 6 lõike 1 teist lõiku,
olles nõu pidanud Euroopa Liidu Ökomärgise Komisjoniga
ning arvestades järgmist:
(1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist.
(2) Määruses (EÜ) nr 1980/2000 on sätestatud, et ökomärgise andmise eritingimused kehtestatakse tooterühmade kaupa.
(3) Selles on samuti sätestatud, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne iga tooterühma kriteeriumide kehtivusaja lõppu.
(4) Pärast komisjoni otsuse 2000/45/EÜ [2] läbivaatamist on vaja pikendada kõnesolevate kriteeriumide kehtivusaega kolm aastat.
(5) Seepärast tuleks vastavalt muuta otsust 2000/45/EÜ.
(6) Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2000/45/EÜ artikkel 3 asendatakse järgmisega:
"Artikkel 3
Kõnesoleva tooterühma määratlus ja tooterühma kriteeriumid kehtivad alates käesoleva otsuse teatavakstegemisest kuni 30. novembrini 2005. Kui selleks kuupäevaks ei ole uut otsust tooterühma määratluse ja tooterühma ökoloogiliste erikriteeriumide kohta veel vastu võetud, lõpeb kõnesolev kehtivusaeg kas 30. novembril 2006 või uue otsuse vastuvõtmise kuupäeval, olenevalt sellest, kumb kuupäev on varasem."
Artikkel 2
Käesolev otsus on adresseeritud liikmesriikidele.
Brüssel, 24. märts 2003

Labels: 7
3
1
20